Temeljem članka 17. stavka 1. Zakona o sustavu civilne zaštite („Narodne novine“ broj 82/15.) i članka 32. Statuta Općine Kalnik („Službeni glasnik Koprivničko-križevačke županije“ broj 5/13. i 4/18.), Općinsko vijeće Općine Kalnik na 9. sjednici održanoj 28. rujna 2018. donijelo je

**ODLUKU**

**o stavljanju izvan snage Odluke o osnivanju i ustroju**

**Postrojbe civilne zaštite Općine Kalnik**

**Članak 1.**

 Ovom Odlukom stavlja se izvan snage Odluka o osnivanju i ustroju Postrojbe civilne zaštite Općine Kalnik („Službeni glasnik Koprivničko-križevačke županije“ broj 10/11.).

**Članak 2.**

 Mjere i aktivnosti civilne zaštite provodit će ostale operativne snage sustava civilne zaštite Općine Kalnik, koje su određene temeljem članka 20. stavka 1. Zakona o sustavu civilne zaštite („Narodne novine“ broj 82/15.).

**Članak 3.**

 Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE**

**OPĆINE KALNIK**

KLASA: 810-01/18-01/07

URBROJ: 2137/23-18-1

Kalnik, 28. rujna 2018.

 **PREDSJEDNIK**

 **Igor Tomić,** univ.bacc.ing.mech.